APPLEKLUBI - APPLE FINLAND USERS GROUP 


Olemme vihdoin päässeet alkuun toiminnassamme. 24.10,81 perustettiin 
Appleklubi kahdeksantoista läsnäolevan voimin. 

Toimikunta: 

Otto Romanowski, puh.joht. 90-672 890 Tero Sand, sihteeri 90-473 1247 

Matti Aarnio Jaakko Kaunismäki 90-611 875 

Markku Siivola, rah.hoit. 991-752 200 Juhani Viherlahti 90-692 4734 

Muut paikallaolleet: 

Matti Aaltonen, Seppo Herranen, Pekka Hirvonen, Erkki Kureniemi, 
Markku Metsämäki, Lasse Nurmi, Tomi Palkama,Aulis Puttonen, 
Petri Riihikallio, Pertti Toivio, Reino Urala, Petteri Viljanen 

Pyydämme henkilöitä, jotka haluavat antaa Apple-tietojaan muiden 
klubilaisten käyttöön, ilmoittamaan klubille olevansa käytettävissä, 
jolloin voimme ilmoittaa heidän puhelinnumeronsa ja osoitteensa 
jäsenkirjeessä. Siis kerro meille ne asiat, joissa voisit olla avuksi 
muille. 

§§§ 


J 


Tärkein toimintamuotomme ennen kurssien, jäseniltojen ym. käyntiinlähtöä on 
vastauspalvelu joko puhelimitse tai henkilökohtaisesti. Applen kanssa 
puuhatessa syntyy väistämättä monia ongelmia, jotka monasti yksi 
puhelinsoitto voi kätevästi ratkaista. Toimisto on Tero Sandin luona. Meille 
muillekin voi soitella. 

Ilmoittakaa klubille osto- tai myyntitarpeistanne. Toisen appieiaisen 
tarpeet saattavat sopia omiinne. 

Klubi on päättänyt liittyä I.A.C.rhen; kansainväliseen Applen 
käyttäjäryhmien kattojärjestöön. 

Pyydämme 15.2.82 mennessä esittämään mahdollisia ideoita kenelle tahansa 
johtokunnan jäsenille klubin tulevassa rekisteröinnissä tarvittavaan 
sääntöjen "ideoiogiapykälään", jossa määritellään sekä klubin tarkoitus 
että ne keinot, joilla klubi tarkoitustaan toteuttaa, sääntöluonnos on 
tarkoitus esittää maaliskuun ?? päivänä tapahtuvassa vuosikokouksessa 
"viimeistä silausta" varten. 
Ehdotus k.o pykäläksi: 

3 § 

Klubin tarkoituksena on toimia kokoavana ja yhdistävänä elimenä 

Apple- tietokoneiden parissa toimivien henkilöiden kesken. 

Klubi pyrkii toiminnallaan tukemaan jäseniään Apple-tietokoneiden 

laitteistoihin ja ohjelmistoihin liittyvissä kysymyksissä. Klubi 

voi antaa myös ulkopuolisille tietoja Apple-tietokoneasiantuntijoista. 

Klubi pyrkii edistämään myös yleistä ATK-alan tuntemusta. 

Tarkoituksensa toteuttamiseksi klubi välittää tietoa jäsenilleen 
ja tarvittaessa muillekin eri tiedonvälityskanavien kautta 
(esim. jäsenkirjeet, jäsenlehti, esitely- ja esitelmätilaisuudet, 
koulutustilaisuudet, paikalliset jäsenillat.) 


Prosessori-lehden päätoimittaja Lauri Kotilainen on suhtautunut myönteisesti 
klubilaisten mahdollisuuteen saada tilaa käytettäväksi klubitiedotuksia 
ja juttuja varten. Varsinaisista artikkeleista ja ohjelmista maksetaan 
kirjoituspalkkio. Luonteeltaan selvästi kaupallisia kirjoituksia ei 


/ 


vastaanoteta. 

Tässä on tilaisuus klubilaisten kaivaa kynttilöitään vakan alta ja tuoda 
Apple-tietämystään laajempienkin piirien hyödynnettäväksi. 


f 


Prosessori-lehden tilauksesta kiinnostuneita pyydetään ilmoittautumaan 
klubin toimistoon. Mikäli halukkaita on tarpeeksi, voi klubi saada 
jäsenilleen erikoisalennusta tilausmaksusta. 

§§§ 

Klubi on tilannut PEELINGS II:n, joka on puolueeton Applen softwaren 
arviointilehti. Se on tähän mennessä ehtinyt arvioida lähes 200 ohjelmaa, 
joiden yleisarvosanoja tai tarkempia tietoja voi tiedustella klubilta. 
Kannattaa kysyä klubin mielipidettä vallankin kalliimmista ohjelmista. 
Applespesifinen on myös kahdeksan kertaa vuodessa ilmestyvä NIBBLE. Klubi 
suosittelee jäsentensä liittymistä Applen suurimpaan ja korkeatasoisimpaan 
monituhantiseen käyttäjäryhmään Apple Pugetsound Program Library 
Exchange:en, joka julkaisee teknisesti pisimmälle ulottuvaa kuukausittain 
ilmestyvää julkaisua CALL-A.P.P.L.E.:a. Liittymisosoite on: 

Apple Pugetsound Program Library Exchange 
" _ 304 Main Avenue, Suite 300 
Renton, WA 98055 
(206) 271 4514 

Hankinnan arvoista Apple-kirjallisuutta ovat eritoten APPLE II USERS GUIDE, 
385-sivuinen Integer Basicin ja Applesoftin opetusopas aloittelijoille, 
teknisesti pidemmälle ehtineille BENEATH THE APPLE DOS, joka alkaa siitä, 
mihin Apple Computerin oma DOS-opas päättyy sekä USING 6502 ASSEMBLY 
LANGUAGE. Näitä myy A.P.P.L.E. jäsenilleen halvemmalla. Ainakin 
encinmainittu on saatavissa myös Akateemisesta Kirjakaupasta hintaan 131 mk. 
Vain A.P.P.L.E.n jäsenille on saatavissa CALL-A.P.P.L.E.n 135-sivuinen 
sangen hyödyllinen erikoisnumero ALL ABOUT APPLESOFT, joka menee Apple 
Computerin omaa Applesoftin ohjekirjaa paljon pidemmälle. 


Seuraavat suuremmat suuntalinjat vedämme yhteisesti ensi maaliskuussa 
vuosikokouksessa. Siihen asti on jäsenmaksun suuruudeksi sovittu 20 mk, 
opiskelijoilta ja koululaisilta kuitenkin 10 mk. Postisiirtotilimme numero 
(kattamaan toiminnan aloituskustannkset) on RO 3066 98-6. 


§§§ 


KURSORIN NOPEUSSÄÄTÖ 

Applen kursori "kauppakuntoisena" on liian hidas. Mikäli omistat 
amerikkalaisen näppäimistön, löydät Apple II Reference Manualin sivulta 102 
kolmannelta riviltä yksinkertaisen nopeutusohjeen. Vastusta pienentämällä 
pääsimme noin kahdentoista merkin sekuntivauhtiin. Jos tämä ei riitä, voi 
pienentää 0.1 mikrofaradin kondensaattoria C2 (kytkentäkaavio Apple 
Reference Manualin sivulla 101). 

Skandinaavisessa näppäimistössä malli KTS- 1006 eli vanhempi malli, on eri 
rakenne. (Uusi malli on KTS-2011, oletettavasti sama pätee tässäkin. Se ei 
kuitenkaan toimi kaikkien ohjelmien kanssa!) Tässä voi pienentää 
kondensaattoria C1 (vastaa Manualin sivun kuvassa C2:sta), joka on kytketty 
mikropiiri 555: n jalkaan 6 ja 2 eli käytännössä sama ja saman suuruinen 
kondensaattori kuin amerikkalaisessakin mallissa. 56 nanofaradin suuruinen 
sai kursoriin kuudentoista merkin sekuntivauhdin. 

KURSORIN LIIKESUUNNAN SÄÄTÖ 

Skandinaavisessa näppäimistössä tarvitaan shif t-näppäintä kursorin 
eteenpäin liikuttamiseksi. Monissa ohjelmissa tämä ei haittaa, mutta 
suositussa VISICALC-ohjelmassa tämä on erikoisen häiritsevää suurempia 
numeromääriä sisään syötettäessä. Kursorinäppäin on lisäksi hankalan 
kaukana numeroista. 

Pelkkä shift-lock ei riitä, koska numerot eivät ole silloin voimassa. 
Pelkän lisäkytkimen liittämisestä kursorinäppäimen yli seuraisi taas 
kursorin liikkuminen taakse/ylöspäin, joka länsimaiseen kirjoitustyyliin 
tottuneelle lienee sangen pitkän aikaa outoa, ja tuo mukanaan myös 
järjestysnumerointihaittoja Visicalcissa. Sitävastoin amerikkalaisen 
näppäimistön omaavalle on tämä näppärä ratkaisu. 

Yhdellä mikropiirillä, vastuksella ja painikkeella saadaan kummatkin haitat 
poistettua noin kymmenen markan hinnalla. Poraa reikä Applen koteloon 
> numeronäppäinten yläpuolelle 6:n ja 7:n väliin, sijoita siihen sopiva 

painettaessa yhdistävä kytkin, ja liitä vielä IC 4066 (CMOS quad analog 
switch) mukaan. (Varmista, että valmistaja lupaa 18V käyttöjännitteeksi. 
Vaikka varsinainen raja olisi 15V, saattaa spesifikaatiosta löytyä silti 
maininta l8V:n ehdottomasta ylärajasta, kuten esim. Solid State 
Scientificin piireissä). Tällöin nyt mukavasti oikean etusormen ulottuvilla 
olevaa kytkintä painettaessa kytkeytyvät sekä shift- että kursorinäppäin 
toimintaan. Näin saa numerotietoa sangen virheettömästi syötettyä nopeasti, 
kun sormet lepäävät vakioasennossaan numeroiden päällä, vasen pikkusormi 
ykkösen, oikea nollan päällä. Etusormet hoitavat kumpikin kahta numeroa. 

Katso näppäimistöä alhaalta juotospuolelta siten, että shift on ylhäällä 
oikealla. Liitä oikeanpuoleiseen juotokseen (jossa 4.9V) 4066:n jalka 
numero yksi, vasemmanpuoleiseen (0V) jalka 2. Vastaavasti kursorinäppäimen 
oikeanpuoleiseen juotokseen (-8.4V) jalka 3 ja vasemmanpuoleiseen (-5.7V) 
jalka 4. Jalka 7 näppäinpöydän oikeaan reunaan -12V:iin ja jalka 14 
+5V:iin. Juota jalat 8 ja 11 jalkaan 7. Kiinnitä mikropiiri koivet ylöspäin 
selälleen esim. epoksiliimalla näppäinpöydän toiselle puolelle, esim heti 
shiftin alapuolelle. Yhdistä jalat 5 ja 13 ja liitä ne lisäkytkimen toisen 
navan ja 100k vastuksen väliin. Vastuksen toinen pää -12V:iin ja 
lisäkytkimen toinen pää +5V:iin ja valmis on! 

DOS 3-3/3.2 B00T SWITCH 

Jos olet uusinut vanhan DOSsisi 3-3:een ja Sinulla on vielä vanhat ROMmit 
jäljellä, on CALL-APPLEn helmikuun -81 numerossa sivulla 22 erittäin 


elegantti ratkaisu bootata jommalla kummalla DOSsilla ilman softwarea vain 
CTRL-näppäintä painamalla. Eikä maksa mitään. Homma vie muutaman minuutin. 

Tämä ei sovi kuitenkaan skandinaaviseen näppäimistöön. Asian saa hoidettua 
mikropiirillä 4049 (CMOS hex buf fer/converter ) . Ensin juotetaan 
diskikortin vanha PROM P5 ja uusi PROM P5A "reppuselkään" lukuunottamatta ^ 
kummankin jalkaa numero 15, jotka taivutetaan sivuun erillään toisistaan ja 
reppuselkäpari painetaan kantaansa takaisin näiden kahden jalan jäädessä 
siis sojottamaan ilmaan. Katso sitten näppäinpöytää alapuolelta siten, että 
valopainike on ylhäällä vasemmalla. Kytkimen vasemmanpuoleiseen juotokseen 
juotetaan 100k vastus, jonka toinen pää yhdistetään +5V:iin. Tähän 
valokytkimen vastuksen puoleiseen päähän liitetään myös 4049: n jalka numero 
3. Jalka 2 yhdistetään uuden PROM P5A:n jalkaan 15 ja 4049 :n em. jalka 3 
vanhan PROM P5:n jalkaan 15. 4049: n jalka 1 +5V:iin ja käyttämättömät otot 
eli jalat 5, 7, 9, 11 ja 14 jalkaan 8, joka maahan. Lopuksi liimataan 
mikropiiri selästään näppäinpöydän johonkin sopivaan kohtaan. 

Tällöin tavalliseen tapaan bootattaessa on uuden PROMmin enable- jalka 15 
maassa (joka aktivoi sen) ja vanhan +5:ssä voltissa (joka estää sen). 
Boottauksen aikana valopainiketta alhaalla pidettäessä ovat em. jalkojen 
jännitteet päin vastoin ja vanha PROM P5 aktivoituu. Siistiä! Tämä on 
ollut minulle erikoisen hyödyllistä, koska joudun massiivisesti käyttämään 
MAGIC WINDOW-tekstinkäsittelyohjelmaa sekä erinomaista SUPER DISK COPY 
III-ohjelmaa, jotka tarvitsevat vanhan dossin. 


HUOMIOITA PRINTTERIVALINNASTA 

Printterin valintaohjeita näyttää löytyvän nykyään viljalti amerikka- 
laisissa mikrolehdissä, kun hinnat alkavat olla myös harrastelijoiden 
ulottuvilla. Puutun tässä vain erääseen kapeaan valintanäkökulmaan. 

Jos tarkoituksena on lähinnä omaan käyttöön jäävä painotulos, on 
älykkyyteensä nähden varmaankin halvin ratkaisu Applen oma 
high-resolution-grafiikkaakin piirtämään pystyvä Silentype *a 4950 mk 
liitäntäkort teineen. Sen lämpöpaperin metrihinta on hieman yli puolitoista 
markkaa. Paino jäi jeltään yleensä parempia ovat mitä erilaisimmat impact- 
eli "hakkaavat" matriisikir joittimet , jotka pystyvät käyttämään tavallista 
paperia. Nopeudet niissä vaihtelevat muutamasta kymmenestä merkistä 
muutamaan sataan merkkiin sekunnissa. 

Ammattikirjoittaja tarvitsee kuitenkin moitteettoman painojäljen 
eli kunnon "kokokir jain"kir joittimen, joka toimii myös tavallisena 
kirjoituskoneena. Jos jätämme omat IBM-koneiden muutosrakentelut tässä 
pois, näyttää markkinoilla alle kymppitonnin olevan tarjolla vain 
daisywheel- eli päivänkakkarakir joitin OLYMPIA ESW-100 KSR, hinta 7990 mk. 
Liitännöissä Appleen on kuitenkin Apple Computerin sar jaliitäntäortilla 
ollut hankaluuksia, jotka baudinopeudella 110 voidaan kuitenkin kuuden 
markan hintaisella lisäkytkennällä kiertää. Tarkemmat tiedot klubilta tai 
heinäkuun 1981 Microcomputing-lehdestä. 

Muistakaa, että laitteisiin tehdyt muutokset vapauttavat valmistajan 
takuuvastuusta! 


Markku Siivola 

97 145 TOTONVAARA 

p. 991-752 061 työ, 752 200 koti 


JOIN THE PREMIER APPLE USER GROUPI 



Apple RjgetSound Program Library Exchange 


\X/ith 7,500 members, it's the 
pioneer Apple computer user 
group. Its proven benefits for 
novices and experts include: 
Nine Issues of Call -A.P.P.LE. 
The nation's leading Apple 
journal soon to enter its fifth year 
of publication. Each issue is chock 
full of utility programs, matenal 
for the novice, current Apple 
news, application notes, technical 
and instructional data. Answers 
to your technical questions, plus 
programming hints and general 
Information. 


Special Reduced Prices Through 
Our-Program Library 

Exclusive, sophisticated software 
at very substantial reductions. 
Special sale items in each issue of 
Call -A.P.P.LE. Plus low club 
prices for such well known 
programs as Apmail][, Program 
Line Editor, Higher Text Plus, 
Integer Basic, "Big Mac— Macro- 
Assembler/TED, Program Global 
Editor, DOS 3.2 and 3.3 Disk Edit 
Utilities, and Bargain Priced 
Library Pak Diskettes. 
Call -A.P,P.LE. "Hotline" A 
service to assist you W/ith your 
problems on harö\A/are and 
software. 

Return application form below 


Bulletin Board A 24 hour 
modem telephone computer 
information hookup. 

COST 

One Time Apple— Cation 

Fee $25.00 

Annual Dues $15.00 


Total $40.00 
Membership is on an annual, 12 
month basis commencing with the 
month of enrollment. 
Call: (206) 271-4515 for further 
information. 


A.P.P.L.E. 


MEMBERSHIP APPLICATION FORM 


NAM E: 


ADDRESS: 

CITY 

ZIP 


. STATE 


MAIL TO: 
A.P.P.LE. 

304 Main Ave. S. 
Suite 300 - 3 
Rentoa Washington 98055 


. PHONE 


Mastercharge and Visa will be accepted at a 5% surcharge. 


MastefCord 


□ Enclosed is my check for $40 to cover $25 Application fee and SI 5 for first 
year dues. 


acc. # . 



acc. # . 


. exp. date 


\£> Apple PugetSound Program Library Exchange 


